cyanic-selkie/wikianc huggingface dataset:
Voodoo
Weideres
Am Benin ass de Voodoo zesumme mam Chrëschtentum an dem Islam eng offiziell unerkannt Relioun (den 10. Januar ass Voodoo-Feierdag). De 4. Abrëll 2003 ass Voodoo zur offizieller Relioun op Haiti erhuewe ginn. Priister a Priisterinnen hunn op Haiti zanterhier déi selwecht Rechter wei hir kathoulesch Kolleegen. Si däerfen offiziell Leit bestueden, deefen an och Begriefnesser leeden.
Je suis tombé du ciel
Je suis tombé du ciel ass e Lidd vum hollännesche Sänger David Alexandre Winter. Et war déi lëtzebuergesch Bedeelegung am Grand Prix Eurovision Song Contest 1970, gesongen op Franséisch. Et koum op déi 12. Plaz mat 0 Punkten.
Maigret voit rouge
Maigret voit rouge ass e franséisch-italieenesche Kriminalfilm vum Gilles Grangier aus dem Joer 1963 nom Roman Maigret, Lognon et les gangsters vum Georges Simenon.
Ëm wat geet et am Film?
Bei der Gare du Nord zu Paräis huet de Maigret Problemer mat amerikanesche Gangster….
Soss
De Jean Gabin huet de Maigret och nach an de Filmer Maigret et l'affaire Saint-Fiacre a Maigret tend un piège gespillt.
Safir (Drorakéit)
Den éischten erfollegräichen Test vun dëser Rakéit war no Donnéeë vun der iranescher Regierung de 16. August 2008, nodeem de 4. Februar vum selwechte Joer e Startversuch feelgeschloe war. D'Safir ass déi éischt zweestufeg Rakéit vum Iran, hir ënnescht Stuf besteet aus enger Shahab 3-Mëttelstreckerakéit, déi zweet Stuf ass eng Neientwécklung.
Den 2. Februar 2009 gouf de (relativ liichten) iranesche Telekommunikatiouns-Satellit Omid (Hoffnung) mat enger Safir 2 an eng Ëmlafbunn geschéckt. De Satellit huet aacht Antennen a schafft op zwee Frequenzbänner.
De 15. Juni 2011 gouf den zweeten iranesche Satellit Rasad-1 fir Äerdobservatioun och mat enger Safir an eng 260 km héich Ëmlafbunn geschoss. Hie soll besonnesch héichopgeléist Biller fir d'Profuktioun vu Landkaarte liwweren.
Den 3. Februar 2012 war mat Navid den drëtte Satellit gefollegt.
Startlëscht
Stand: 15. Dezember 2014
Kapell Biereng
Déi al Kapell vu Biereng ass eng fréier kathoulesch Kapell zu Biereng bei Miersch. Si steet am Duerfkär um Eck vun der Wenzelsstrooss mat der Ettelbrécker Strooss (CR123) net wäit vun där neier Kierch.
Geschicht
D'Bierenger Kapell gouf 1715 gebaut.
Ëm 1900 war se ze kleng, an et gouf decidéiert, eng nei ze bauen. Déi al Kapell gouf awer net ofgerappt an ass 1988 restauréiert ginn.
Si gouf de 24. Juli 1984 als Zousazinventaire op d'Lëscht vun de klasséierte Monumenter agedroen. Si déngt hautesdaags als Pool-Room.
Matadi
Matadi ass eng Hafestad am Kongo an d'Haaptstad vun der Provënz Ënneschte Kongo.
D'Stad gouf 1886 um lénksen Uwänner vum Floss Kongo gegrënnt fir Wueren an d'Land eran, an aus dem Land eraus kënnen ze transportéieren. Si läit ongeféier op hallwem Wee tëscht dem Atlantik an der Haaptstad Kinshasa, an hat 2004 eng ronn 246.000 Awunner.
Den Hafe vu Matadi ka vun Héichséischëffer ugefuer ginn, an d'Wuere kënnen iwwer d'Eisebunnsstreck Matadi-Kinshasa oder iwwer d'Matadi-Strooss op Kinshasa weidertransportéiert ginn. Eng Pipeline mécht den Tranport vu Pëtrolsprodukter.
De Lumumba-Stadion ass de gréisste Stadion an der Stad.
D'Matadi-Bréck, eng vun de längsten Hänkbrécken op der Welt op där Autoen an Zich fuere kënnen, verbënnt d'Stad mam rietsen Uwänner op deem d'Stad Boma an net wäit dovun de Barrage vun Inga leien.
E bësselche flossop bei de Waaasserfäll vun Ielala ass de Fiels op deem den Diogo Cão, e bekannte potugiseschen Explorateur, 1482 agravéiert hat, datt hien op der Exploratioun vum Kongo bis dohi komm war.
Canton du Bassin chaurien
De Canton du Bassin chaurien virdrun Canton de Castelnaudary ass eng franséisch administrativ Andeelung am Arrondissement Carcassonne am Departement Aude an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Sakuski
Als Sakuski (закуски) bezeechent een op Russesch kal Hors-d'œuvren, Snacken, an Amuse-bouchen, déi virun enger Molzecht zerwéiert ginn. Dacks gi se am Stil vun engem Buffet presentéiert, mat Charcuterie, Fësch (absënns Hierken), agemaachtem Geméis (Essegkornischongen, Sauermous, Rout Rommelen, Auberginen), Schnittercher (och mat Kaviar), Piroggen oder Mayonnaise-Zaloten.
Sakuski hunn e grousse Stellewäert an der russescher an an der armeenescher Kichen, absënns bei Receptiounen, wou se da gemenkerhand an engem anere Raum wéi deem vun der Molzecht zerwéiert ginn.
A Restaurante fënnt een och alt emol eng waarm Entrée: eng mat Kéis iwwerbake Champignons-Julienne.
Favières (Meurthe-et-Moselle)
Favières ass eng franséisch Uertschaft a Gemeng am Departement Meurthe-et-Moselle an der Regioun Grand Est.
E3 Harelbeke 2017
D'E3 Harelbeke 2017 (offiziell Record Bank E3 Harelbeke 2017, fréier E3 Prijs Vlaanderen war déi 60. Editioun vun der E3 Saxo Bank Classic. Se gouf de 24. Mäerz 2017 gefuer a stoung um Kalenner vun der der UCI World Tour 2017 an der Kategorie 1.UWT.
Koppen op der Streck
Um Parcours am Westflämeschen Hiwwelland stounge follgend Koppen um Programm:
Ausser den traditionelle Koppe goufen nach 5 Paweestrecke gefuer:
Liège-Bastogne-Liège 2020
Liège-Bastogne-Liège 2020 war déi 106. Editioun vun dëser Vëloscourse fir Hären, op der Strooss. Si gouf de 4. Oktober 2020 gefuer an ass eng Kompetitioun vun der UCI World Tour 2020 an der Kategorie 1.UWT. Normalerweis gëtt Liège-Bastogne-Liège als drëtt Course vun de sougenannten Ardenneklassiker am Abrëll gefuer, wéinst der COVID-19-Pandemie ass se 2020 an den Oktober geréckelt ginn.
Den Depart war zu Léck an d'Arrivée war no 258 km och nees zu Léck. Vun 1992 bis 2018 war d'Arrivée zu Ans.
D'Course gouf vum Sloveen Primož Roglič dee fir d'Ekipp Jumbo-Visma fiert, gewonnen. Ganz bosseg war 2020 datt den Julian Alaphilippe um Sprint virun der Arrivée, knapps 15 Meter ier en ukoum, scho gemengt hat e wär de Gewënner, an d'Hänn an d'Luucht geheit; de Roglič huet vun dësem faux-pas profitéiert an ass dunn och effektiv als Éischten ukomm. Den Alaphilippe gouf doropshin vun den Organisateuren op déi 5. Plaz zeréckgesat, well hie bei sengem Sprint onsportlech géintiwwer dem Marc Hirschi gefuer ass (wéi hie wärend dem Sprint seng Linn geännert huet an doduerch den Hirschi beim Fuere gestéiert.)
Lëtzebuerger um Depart
Am Ganze waren 175 Coureuren um Depart, dovun déi dräi Lëtzebuergesch Coureuren Alex Kirsch, Bob Jungels a Michel Ries. De Bob Jungels koum als 92. iwwer d'ligne d'arrivée, de Michel Ries gouf 119. Den Alex Kirsch ass d'Course net op en Enn gefuer.
Hénu
Hénu ass eng franséisch Gemeng am Departement Pas-de-Calais an der Regioun Hauts-de-France.
Rue des Glacis (Stad Lëtzebuerg)
D'Rue des Glacis ass eng Strooss an der Stad Lëtzebuerg, tëscht dem Rond-point Schuman an dem Eecher Bierg (Côte d'Eich). Kuriéiserweis ass de Stroosseverlaf awer net duerchgängeg: den Deel tëscht der Avenue Victor-Hugo an der Avenue du Bois gehéiert vun ongeféier 2002 un, wéi d'Insel déi déi zwou Stroosse vunenee getrennt huet, ewechgerappt gouf an d'Entrée vum Boulevard Emmanuel-Servais nei amenagéiert gouf, zur Allée Scheffer.
D'Rue des Glacis, déi 1850 gebaut gouf, ass en Deel vun der Nationalstrooss 52 (N52).
Se geet vun enger Héicht uewen um Lampertsbierg vun 314 m aus bis op eng Héicht vun 277,5 m do wou se am Eecher Bierg erauskënnt, wat eng Héichtendifferenz vu 36,5 m ass.
An hirem ënneschten Deel mécht d'Strooss eng Kéier ëm 180°. Just iwwer der Kéier steet um Fiels en aachteckege Belvédère dee fréier zum Park vum Haus Bellevue gehéiert huet. Um selwechte Fiels, eng 50 m iwwer der Kéier, ass eng Plack mat engem laténgeschen Text a Form vun engem Chronogramm ze gesinn, deen d'Joreszuel 1850 ergëtt.
Iwwersetzung: Et soll eng Strooss mat Kraaft gebaut ginn, Hiwwele gitt op d'Säit, Däller hieft iech an d'Luucht, fir datt de Reesenden d'Héichte liicht iwwerwanne kann.
An der Mauer iwwer dem Fiels, riets iwwer der Plack mam Chronogramm ass e Stéck Fiels fräigeloos, op dem Relieffer ze gesi sinn.
An der rue des Glacis stinn zwéin Haiser, d'Nummeren 18 an 20, déi an der Lëscht vun den nationale Monumenter agedroe sinn.
Am Zweete Weltkrich gouf d'Strooss "ëmgedäitscht" a se gouf Michel Pintz Wall genannt.
Rue du Rost
Um Rouscht (offiziell: rue du Rost) heescht eng Strooss an der Uewerstad vun der Stad Lëtzebuerg; se verleeft hannert dem Groussherzogleche Palais, vun der Waassergaass bis op d'Kräizung wou d'Fleeschiergaass an de Fëschmaart iwwergeet.
Urspronk vum Numm
Et ass net sécher wou den Numm Rost - dee géint Enn vum 16. Joerhonnert opkoum - hierkënnt, ma den Historiker Nicolas van Werveke an de Joseph Hess ginn dës Erklärung:
Gebaier
Dëst Gebai um Rouscht dat zum Groussherzogleche Palais gehéiert, steet op der Lëscht vun de klasséierte Monumenter:
Um Spaweck
D'Rue du Rost an Ons Stad N° 59
Elysian Gates
Elysian Gates ass eng lëtzebuergesch Museksgrupp vun Äischen an der Gemeng Habscht, déi am Summer 2010 gegrënnt gouf. De Stil vun der Grupp ass Symphonic Metal a Progressive Rock. Hir Lidder sinn op Englesch, Lëtzebuergesch an Italieenesch.
D'Band ass beléift an der lëtzebuergesch Metal-Musekszeen. D'Lidd Seven Angels huet am August 2014 op déi éischt Plaz vun de lëtzebuergeschen iTunes Rock-Charts gepackt.
Se hunn op Festivalle Rock um Knuedler (am Joer 2015) a Food For Your Senses (2013) gespillt.
Déi aktuell Membere (Stand: 2015–16) sinn d'Noémie Leer (Gesank), d'Sue Scarano (Gittar), de Guy Christen (Gittar), de Kim Sosson (Bass), den Thierry Sadler (Keyboards) an de Christian Praus (Batterie).
NGC 148
Den NGC 148 ass eng lentikulär Galaxis vum Hubble-Typ S0? am Stärebild Scuplor. Si ass ronn 70 Millioune Liichtjoer vun eisem Sonnesystem ewech, an huet en Duerchmiesser vun zirka 40.000 Liichtjoer.
Den NGC 115 ass Member vun der NGC-134-Grupp, enger Galaxiëgrupp, wou och den NGC 115, NGC 131, NGC 134 an NGC 150, PGC 2000, IC 1555 an de PGC 2044 dozou gehéieren.
D'Galaxis NGC 148 gouf de 27. September 1834 vum britteschen Astronom John Frederick William Herschel entdeckt.
Monica Bellucci
D'Monica Bellucci, gebuer den 30. September 1964 zu Città di Castello an Italien, ass eng italieenesch Schauspillerin.
Zu hire bekannte Filmer zielen den Horrorfilm Dracula (1992) vum Francis Ford Coppola, de Kriminalfilm Dobermann (1997) vum Jan Kounen, den Drama Malèna (2000) vum Giuseppe Tornatore, de Science-Fiction-Film Matrix Reloaded (2003) vun der Lana Wachowski an der Lilly Wachowski an den James-Bond-Film Spectre (2015) vum Sam Mendes.
D'Monica Bellucci war vun 1999 bis 2013 mam Schauspiller Vincent Cassel bestuet.
Nicolas Grang
Biographie
Den Nicolas Grang ass den 2. Januar 1854 als eelste Fils vum Jean Grang a vun der Barbara Thibessart op d'Welt komm.
Säi Studium huet hien am Stater Kolléisch ugefaangen, ass awer, wéi munch Lëtzebuerger an där Zäit, 1876 an d'Belsch Arméi gaangen a war vun 1877 un op der Bréisseler Militärschoul. Zwee Joer drop war hie Leitnant vun der Belscher Arméi an huet bei de Bréisseler "Carabiniers" gedéngt.
Am Januar 1882 goung hien zu Antwerpen u Bord vun der Heron, engem klengen Dampschëff dat vum Comité gechartert gi war. Den 8. Mäerz koum hien am Kongo un an ass op Vivi weidergereest, wou de Stanley säi Quartier général hat. Hie krut vum Stanley den Optrag, de Materialtransport tëscht der Küst an dem Stanley Pool z'organiséieren, den Ausgangspunkt vu villen Expeditiounen an den Héije Kongo.
D'Aarbecht vum jonken Offizéier war schwiereg a geféierlech. Ëmmer nees koum et zu Iwwerfäll vun den Einheimeschen an engem fir Europäer ongewinnten an onerträgleche Klima. Am August 1882 konnt hie sech fir d'éischt auszeechnen, wéi hien den Ugrëff vun Autochthonen op d'Caravanne vum Dr Péchuel ofwiere konnt.
Den 2. September 1882 gouf de Grang zu Léopoldville vum Stanley zum Kommandant ernannt. Mat de Leitnante Valcke a Janssen huet de Grang zu deenen enkste Beroder vum Stanley gehéiert. De Stanley bezeechent de Grang als treien, intelligenten a couragéierte Matstreider.
Am Februar 1883 huet de Grang sech bei engem Stuerm sou ferm erkaalt, datt hie sech dovun net méi erholl huet, hien ass den 11. Abrëll 1883 am Alter vun nëmmen 29 Joer zu Kinshasa gestuerwen. De Stanley huet iwwer hie geschriwwen: "Dëse staarken an energesche jonke Mann, dee vu mengem intime Liewe gelieft huet wéi mer d'Dampschëff "Royal" vu Manyanga op Stanley Pool transportéiert hunn, feelt mer..." .
Hie gouf als éischten Europäer an als eenzege Lëtzebuerger um Kierfecht vun de Pionéier zu Léopoldville begruewen. Iwwer sengem Graf gouf en Eisekräiz opgeriicht, op deem de follgenden Text ze liesen ass:
<pre style="text-align:center; width: 200px"> Grang N. S. lieutenant F-P. Gr. Ducal 11. 4. 1883
Weider Informatiounen
Den 29. Januar 1953 huet de Staatsminister Pierre Dupong bei senger Staatsvisitt Blummen um Graf vum Nic Grang néiergeluecht. 1956 gouf an der Géigend vum « Cimetière des pionniers » e Monument zu Éiere vum Stanley a sengen Truppen opgeriicht. Nieft dem Numm « Sr. Henry Morton Stanley » sinn d'Nimm vun allen 150 Begleeder op 8 Kofferplacken ze liesen. Den Numm vum Grang steet op der drëtter Plack.
No him genannt
Zu Bëschrued gouf eng Strooss no him genannt, d'„Rue Nicolas-Grang“. An der Schoul zu Bëschrued houng eng Foto op där den Nic Grang an der Galauniform vun engem belsche Leitnant ze gesi war.
Am Kader vun den Debatte ronderëm d'Black Lives Matter-Beweegung an dem strukturelle Rassismus an der Gesellschaft, gëtt dem Grang säi Wierke mëttlerweil an engem neie Liicht gekuckt. De Gemengerot vu Wal huet doropshin am Juli 2020 decidéiert, déi fréier Rue Nicolas-Grang an „Um Schéckelt“ z'änneren,.
Blues 'n' Jazz Rallye
De Blues 'n' Jazz Rallye ass e Museksfestival, deen zanter 1995 wéi d'Stad Lëtzebuerg Europäesch Kulturhaaptstad war, all Joer Mëtt / Enn Juli organiséiert gëtt. Den Organisateur war uganks de Luxembourg City Tourist Office (LCTO) an Zesummenaarbecht mat der Stad Lëtzebuerg an dem Blues-Club Lëtzebuerg, zanter 2022 ass et d'Stad mam Blues-Club.
De Festival zitt all Joer ëm déi 20.000 Visiteuren un.
2018 war déi 24. Editioun vun deem Museksmarathon, dee vun do un net nëmmen am Gronn an a Clausen, mä och am Pafendall eng 90 Blues- an Jazz-Concerte mat am Ganzen iwwer zweehonnert Museker op 16 Fräiliichtbünen an 21 Caféen, Restauranten an Hoteller ugebueden huet.
Do dernieft ginn et och nach Concerten an de Caféen an Discoen an den dräi Quartieren.
Lëscht vun den nationale Monumenter an der Gemeng Iechternach
An dëser Lëscht vun den nationale Monumenter an der Gemeng Iechternach sinn all national Monumenter opgezielt, déi an der lëtzebuergescher Gemeng Iechternach ze fanne sinn (Stand: ).
Lauterbuer
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Canton du Haut-Minervois
De Canton du Haut-Minervois virdrun Canton de Rieux-Minervois ass eng franséisch administrativ Andeelung am Arrondissement Carcassonne am Departement Aude an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Durchs wilde Kurdistan (Film)
Durchs wilde Kurdistan ass en däitsch-spuenesche Film vum F.J. Gottlieb aus dem Joer 1965 nom Roman mam selwechten Numm vum Karl May.
Ëm wat geet et am Film?
De Kara Ben Nemsi (Lex Barker) an den Hadschi Halef Omar (Ralf Wolter) befreien de Jong vun engem Scheich, deen zu Onrecht zum Doud vererteelt gi war...
Boulevard du Brill
De Boulevard du Brill ass eng Strooss am Quartier Zéisseng vun der Stad Lëtzebuerg. Se verleeft vum Riedgenerwee a Richtung Süden bis virun d'Zéissenger Strooss.
Hendecourt-lès-Ransart
Hendecourt-lès-Ransart ass eng franséisch Gemeng am Departement Pas-de-Calais an der Regioun Hauts-de-France.
Lëscht vun den nationale Monumenter an der Gemeng Ierpeldeng op der Sauer
An dëser Lëscht vun den nationale Monumenter an der Gemeng Ierpeldeng op der Sauer sinn all national Monumenter opgezielt, déi an der lëtzebuergescher Gemeng Ierpeldeng ze fanne sinn (Stand: ).
Raymond Léopold Bruckberger
De Raymond Léopold Bruckberger, gebuer den 10. Abrëll 1907 zu Murat a gestuerwen de 4. Januar 1998 zu Fribourg an der Schwäiz, war en Dominikaner-Pater, Schrëftsteller, Dréibuchauteur a Filmregisseur.
Hie gouf 1942 vun der Gestapo verhaft a koum fir 5 Méint an de Prisong. No senger Fräiloossung ass hien an de Maquis gaangen. Hien huet den 19. August 1944 un der Liberatioun vu Paräis deelgeholl.
Jugendherbergen zu Lëtzebuerg
Zu Lëtzebuerg gëtt et aktuell (2018) néng Jugendherbergen, déi an de follgenden Uertschaften ze fanne sinn: Beefort, Esch-Uelzecht, Fiels, Huelmes, Iechternach, Lëlz, Stad Lëtzebuerg, Rëmerschen a Veianen.
Geschicht vun de Jugendherbergen zu Lëtzebuerg
Den 19. Abrëll 1934 war d'Grënnungsversammlung vun der Ligue nationale luxembourgeoise pour les auberges de la jeunesse. D'Regierung an d'Arbed hunn d'Liga finanziell ënnerstëtzt.
Sou gouf an deem Joer och déi 2. Jugendherberg zu Réimech opgemaach, eng drëtt zu Klierf an nach eng aner zu Miersch. D'Ligue nationale luxembourgeoise pour les auberges de jeunesse gouf domat Member vun der International Youth Hostel Federation.
E wichtegt Evenement war d'Grënnung vum Club vun den Ajisten, den 9. Oktober 1938. Den Ajisten hiert Zil war, d'Jugendherberge méi attraktiv ze gestalten, sief et duerch Animatioun oder Aktivitéiten. De Carlo Hemmer war e wichtege Mann an dem Club, deen am éischte Joer schonn 309 Memberen hat.
Bhopal
Bhopal (op Hindi: भोपाल), genannt "Stad vun de Séien", ass eng Stad an Indien an Haaptstad vum Bundesstaat Madhya Pradesh. Se huet ronn 1,8 Milliounen Awunner (Vollekszielung 2011) a läit um ëstlechen Uwänner vun engem 361 Quadratkilometer grousse kënschtleche Séi, dem Upper Lake, um Plateau vun de Vindhya-Bierger.
Jugendherbergen zu Lëtzebuerg
Geschicht vun de Jugendherbergen zu Lëtzebuerg
Trotz dem Ausbroch vum Krich 1940 ass duerch d'Initiativ vum Carlo Hemmer déi éischt Editioun vum "De Kompass" (offiziellt Organ vun der Ligue nationale luxembourgeoise pour les auberges de jeunesse) erauskomm.
Dat éischt Herbergennetz nom Krich huet aus 6 Jugendherberge bestanen: Ettelbréck, Stad Lëtzebuerg, Neimille bei Bilschdref, Réiden op der Atert, Wolz a Bur.
1946 huet de provisoresche Kommitee eng Grënnungsversammlung ageruff fir d'Erneierung vun der Jugendherbergszentral. Als neien Numm vun der fréierer Ligue nationale luxembourgeoise pour les auberges de la jeunesse gouf Centrale des auberges de jeunesse luxembourgeoises (CAJL) gewielt. Fir datt méi Leit Member ginn, a méi Iwwernuechtunge gebucht ginn, huet de Verband 1949 eng markant Decisioun geholl. En huet e Mataarbechter agestallt dee fir d'Sekretariat zoustänneg war. Et goufe Prospekter iwwer d'Jugendherbergen a Publicitéitsprospekter gemaach, a Membersformulairen entwéckelt. Do derbäi koum nach datt Weekendtier, guidéiert Wanderungen, a Vakanzen am Ausland ugebuede goufen. 1950/51 huet d'gëllen Zäit fir d'Ajisten ugefaangen. Mam Carlo Hemmer als President an dem Ed Nicolay als Haaptsektretär ass déi néideg Rou a Reegelméissegkeet an de Veräi komm. Kuerz duerno sinn och nei Jugendherbergen derbäikomm wéi Buerglënster, Iechternach, Beefort a Beetebuerg.
1964 ass de Service national de la jeunesse (SNJ) entstanen, deen duerch den Drock vun de Responsabele vun de Jugendherbergen entstanen ass. Den SNJ ass bis haut nach e wichtege Partner vum CAJL.
Bhopal
Bhopal ass eng Industriestadt (cheemesche Industrie, Kotteng- a Edestengveraarbechtung), e Kulturzentrum mat enger Universitéit (1970 opgaangen) enger Musekakademie, Theater, Kinoen a Muséeën, ausserdem e Verkéierknuet (Strooss, Eisebunn, Fluchhafen).
Paris-Camembert 2017
Déi '''78. Editioun vu Paris-Camembert''' gouf den 11. Abrëll 2017 gefuer. D'Course stoung um Kalenner vum UCI Europe Tour 2017 an der Kategorie 1.1. Et ass och déi fënneft Kompetitioun vun der Coupe de France 2017.
Roundabout (Museksgrupp)
Roundabout ass eng lëtzebuergesch Band déi 2009 am Atert Lycée zu Réiden op der Atert gegrënnt gouf. Si spillt haaptsächlech Soft-Rock, Pop a Soul.
Geschicht
Bei der Grënnung huet d'Band, déi do aus 4 Leit bestanen huet, ugefaangen am Lycée ze prouwen, a sou e puer Lidder op Schoulfester gecovert. Séier gouf den zweete Gittarist vu Roundabout op si opmierksam an huet sech der Grupp ugeschloss. 2012 huet Roundabout seng Sängerin gewiesselt. D'Christine Heitz huet déi nei Sängerin geheescht an huet d'Joy Brück ersat. Enn 2012 hu si dunn ugefaangen hir eege Lidder ze schreiwen. Hiren éischten ëffentleche Concert (baussent dem Lycée) war Ufank 2013 um Fairtrade Maart zu Biekerech. Den 22. Oktober 2013 huet Roundabout hir zwou Singelen offiziell erausbruecht an domat och fir d'digital Distributioun fräiginn.
Jugendherbergen zu Lëtzebuerg
Geschicht vun de Jugendherbergen zu Lëtzebuerg
An den 1970er Jore war eng gutt Zäit fir d'Jugendherbergen zu Lëtzebuerg: 100.000 Iwwernuechtunge goufen iwwertraff, a si hu méi wéi 4.000 Membere gezielt. Déi gouf an den 1980er Joren e bësse gebremst a bal 10 Joer si vergaangen, an deenen et net sou gutt gelaf ass.
Bhopal
Bhopal ass bekannt ginn duerch eng cheemesch Katastroph - bis ewell déi gréisst an der Geschicht. Den 3. Dezember 1984 sinn an der Fabrick vun der Union Carbide of India Limited, enger Duechtergesellschaft vun der Union Carbide Corporation, 40 Tonne Methylisocyanat (MIC) an d'Loft geroden an als Gëftgaswollek duerch de Slum just niewendrun gedriwwe ginn. No offiziellen Informatioune si 1.600 Mënschen direkt a ronn 6.000 méi an de Wochen a Méint duerno gestuerwen. Bis haut goufe ronn 20.000 Leit Affer vun der Katastroph, eng 100.000 Mënsche leiden u chronesche Kränkten, déi net ze heele sinn, an déi och Auswierkungen op hir Kanner hunn: All véiert Gebuert zu Bhopal ass eng Doudgebuert.
Roundabout (Museksgrupp)
Geschicht
Ufank 2014 huet d'Christine Heitz bekannt ginn, d'Band wëllen ze verloossen. D'Joy Brück ass zënterhier rëm d'Sängerin bei Roundabout.
Jugendherbergen zu Lëtzebuerg
Geschicht vun de Jugendherbergen zu Lëtzebuerg
Vun der Mëtt vun den 80er Jore goufen d'Reegele bei de Jugendherberge méi labber, déi streng Hausuerdnung gouf a Fro gestallt an Aktivitéitsprogrammer goufen entwéckelt. Déi goufe vum Service national de la jeunesse, vum Service des sports an dem Groupe Animateur ugebueden.
Bhopal
D'Firma Union Carbide, déi verantwortlech war, huet an de Joren duerno 690 Milliounen Dollar un den indesche Staat bezuelt. Just e klengen Deel vun där Zomm ass bei den Affer ukomm.
Roundabout (Museksgrupp)
Geschicht
Hire gréisste Concert war bis lo de 27. Juli 2014 um Food For Your Senses. Mä och de Concert um Bike4Life, den 10. Mee 2014, war e grousse Succès.
Jugendherbergen zu Lëtzebuerg
Geschicht vun de Jugendherbergen zu Lëtzebuerg
1986 ass d'Fondatioun Lëtzebuerger Jugendherbergen duerch d'Initiativ vum Carlo Hemmer entstanen. Déi Fondatioun war néideg fir d'ekonomesch Stabilitéit a gouf och spéider no hirem Grënner genannt. Duerch d'Fondatioun goufe gréisser Renovatioune finanzéiert a si huet et erméiglecht gréisser Projeten am Beräich vun den Animatiounsaktivitéiten a Schoulreesen ze realiséieren.
Am selwechten Zäitraum gouf d'Altersgrenz vu 26 Joer och ofgeschaaft.
D'Jugendzentren am Märjendall (1992) an Eesebuer (1996) gi vum Service national de la jeunesse geleet. Duerch d'Erweiderung vum Jugendherbergsreseau an déi ëmmer méi grouss Attraktivitéit vun der Stad Lëtzebuerg konnten 1993 130.000 Iwwernuechtunge gezielt ginn.
1995 huet awer eng extern Studie gewisen datt ouni Erneierung déi Rekordzuel vun 130.000 séier erëm géif verschwannen. Déi negativ Entwécklung vun den Iwwernuechtungszuelen a Memberszuelen hunn dozou bäigedroen, datt eng schlecht Stëmmung an der Organisatioun opkomm ass.
De Staat an d'Gemengen hunn d'Renovatiounen an de Bau vun neie Jugendherbergen erméiglecht. Veianen (Neierung 2004), Wolz (2005), Lëtzebuerg-Stad (Renovatioun an Neibau 2005), Iechternach (2006), Remerschen (2007), Esch-Uelzecht (2017).
Dobäi kënnt nach datt d'Jugendherbergen ëmmer méi am soziale Beräich schaffen, an deene Gemengen hëllefen, wou och eng Jugendherberg steet, sief et duerch Maison-Relaisen, Crèchen, Jugendhaiser oder duerch Schoulkantinnen.
Mä et hunn och Jugendherberge missen zoumaachen: Ëlwen (2000), Gréiwemaacher (2003), Ettelbréck (2004), Wolz (2013) a Buerglënster (2017).
Lëscht vun de Presidente vun der CAJL
Sozial Ariichtunge vun de Jugendherbergen
Zanter 2004 leet Zentral zesumme mat de Gemenge verschidde sozial Ariichtungen. Déi Haiser hunn alleguer mam Ministère de l'éducation nationale, de l'enfance et de la jeunesse eng Konventioun.
Wanderweeër vun de Jugendherbergen
Déi lëtzebuergesch Jugendherberge bidden d'Circuite vun de lëtzebuergesche Jugendherbergen un. Dat sinn dräi Wanderweeër, déi eng Partie vun hinne matenee verbannen.
Jaulny
Jaulny  ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine, am Dall vum Rupt de Mad. Beim Bau vun der Eisebunnsstreck TGV-EST gouf se mediatiséiert, wéinst dem héchste Viaduc vun där Streck. D'Bréck ass 50 m héich a 480 m laang a féiert iwwer eng Eisebunnslinn déi Jaulny mat Thiaucourt-Regniéville verbënnt, an iwwer de Rupt de Mad deen do duerch eng Géigend leeft déi als ZNIEFF agedroen ass.
Pamela Tiffin
D'Pamela Tiffin, gebuer als Pamela Tiffin Wonso den 13. Oktober 1942 zu Oklahoma City a gestuerwen den 2. Dezember 2020, war eng US-amerikanesch Schauspillerin.
Si gouf 1961 als Schauspillerin mam Kaméidisfilm One, Two, Three vum Billy Wilder mam James Cagney an Horst Buchholz bekannt. Weider bekannt Filmer mat hir sinn de Western The Hallelujah Trail (1965) vum John Sturges mam Burt Lancaster an de Kriminalfilm Harper (1966) vum Jack Smight mam Paul Newman an der Lauren Bacall.
The Last Millennium Suckers
The Last Millennium Suckers war eng lëtzebuergesch Punkband.
Bandgeschicht
D'Grupp gouf am Dezember 1999 gegrënnt. Ufanks hat de Grupp zwou Sängerinnen.
Mat Suck Up Your Life! ass 2001 um lëtzebuergesche Label Winged Skull den eenzegen Album vun de Last Millennium Suckers erauskomm. 2003 hu si nach d'EP Oestrogene Overdose verëffentlecht.
2005 war e Lidd vun der Band am Soundtrack vum Zombie Film ze héieren.
2006 hat d'Grupp nach den Album Our Bleeding Souls opgeholl, deen awer net verëffentlecht gouf well sech d'Grupp kuerz drop getrennt huet. Zanter Mee 2013 kann een en op der Bandcampsäit vum lëtzebuergesche Label G-Chord Records eroflueden.
JEC
JEC ass d'Ofkierzung vun:
Hekate
D'Hekate ass an der griichescher Mythologie d'Gëttin vum Mound, zesumme mat der Artemis an der Selene, a vun de Schiet.
Jhemp (Superjhempfigur)
De Jhemp oder och Jhempi ass e fiktive Personnage aus dem Roger Leiner a Lucien Czuga hirer Superjhempserie. Et ass dat éischt Kand vum Klengherzog Luc a senger Frëndin Chin-Chin.
Den Numm Jhemp krut de Bëbee fir dem Superjhemp Merci ze soen, well hien am Band Countdown fir Kackkéisien d'Monarchie gerett hat. Hie gëtt am Album Déck Mënz fir de Prënz kuerz no senger Gebuert entféiert, fir d'éischt vum Hexemeeschter an duerno vun der Glydia Butsch.
Oscar Theisen
Den Oscar Theisen, gebuer 1897 a gestuerwen ? ..., war e lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1920 zu Antwerpen an der Belsch vertrueden an hie koum just op déi lescht Plaz.
NGC 2985
Den NGC 2985 ass eng Balkespiralgalaxis am Stärebild Ursa Major. D'Galaxis gouf am Joer 1785 vum Astronom Wilhelm Herschel mat engem 48 cm-Teleskop entdeckt.
Hébuterne
Hébuterne ass eng franséisch Gemeng am Departement Pas-de-Calais an der Regioun Hauts-de-France.
Gréng Alternativ Allianz
D'Gréng Alternativ Allianz war eng vun den am ganze 16 Parteien, an eng vun de 4 grénge Parteien, déi bei de Chamberwale vum 18. Juni 1989 ugetruede sinn.
Am Géigesaz zu GAP a GLEI krut si kee Sëtz an ass dono net méi ugetrueden.
Nathalie Lamborelle
D'Nathalie Lamborelle, gebuer den 1. Februar 1988 zu Schëffleng, ass eng lëtzebuergesch professionell Vëlossportlerin.
2007, 2009 an 2011 huet si Lëtzebuerg bei den UCI Road World Championships vertrueden.
Otto Dix
De Wilhelm Heinrich Otto Dix, gebuer den 2. Dezember 1891 zu Untermhaus, haut e Quartier vu Gera, a gestuerwen de 25. Juli 1969 zu Singen (Hohentwiel), war en däitsche Moler a Graphiker.
Hien ass bekannt fir seng realistesch-haart a graff Duerstellung vun der Gesellschaft vun der Weimarer Republik a vum Éischte Weltkrich. Zesumme mam George Grosz, gëtt hien zu de wichtegste Representante vun der Neue Sachlichkeit gezielt. Och wann den Dix eng breet Palett vu Stiler benotzt huet, si seng Wierker vun der Tendenz hier realistesch.
Hien huet méi wéi 6.000 Zeechnungen a Skizzen hannerlooss. E groussen Deel dovu sinn am Kunstmuseum Stuttgart an am Museum Gunzenhauser zu Chemnitz, sou wéi an der Galerie Albstadt.
Vun 1927 bis 1933 war den Dix Professer op der Kunstakademie Dresden. An der Nazi-Zäit huet e seng Plaz verluer; seng Wierker goufen als "entartet" ("degeneréiert") diffaméiert an hunn net méi däerfen ausgestallt ginn, an hien huet sech misse mat Landschaftsmolerei iwwer Waasser halen.
Rue des Glacis
Rue des Glacis ass e Stroossennumm deen a verschiddene Stied ze fannen ass:
John H. Auer
Den John H. Auer, gebuer den 3. August 1906 zu Budapest an Ungarn a gestuerwen de 15. Mäerz 1975 zu North Hollywood a Kalifornien, war en US-amerikanesche Filmregisseur, Filmproduzent an Dréibuchauteur.
Hien huet iwwer 40 Filmer als Regisseur gedréint, dernieft huet hien och eng 30 Filmer produzéiert.
Ferdinand Marian
De Ferdinand Marian, gebuer als Ferdinand Haschkowetz de 14. August 1902 zu Wien a gestuerwen den 9. August 1946 bei Freising, war en éisträichesche Schauspiller.
Hien ass als Schauspiller am Theater zu Graz, Tréier, Mönchengladbach, Oochen, Hamburg, München a Berlin opgetrueden.
Am Kino war hien a grousse Filmer wéi La Habanera (1937) vum Detlef Sierck, Romanze in Moll (1943) vum Helmut Käutner an a Münchhausen (1943) vum Josef von Báky ze gesinn. Hien huet awer och d'Haaptroll am Nazi-Propagandafilm Jud Süß (1940) vum Veit Harlan gespillt.
Hien ass 1946 an engem Autosaccident bei Freising déidlech verongléckt.
Luigi Scattini
Hien ass de Papp vun der Schauspillerin Monica Scattini.
Sturzelbronn
Sturzelbronn ass eng franséisch Gemeng am Museldepartement an der Regioun Grand Est.
Gary Cahill
De Gary James Cahill, gebuer den 28. Februar 1987 zu Dronfield, ass en englesche Foussballspiller op der Verdeedeger-Positioun.
Zanter 2010 spillt de Cahill och an der englescher Foussballnationalekipp. ,
Ekologisten fir den Norden
Ekologisten fir den Norden war eng vun den am ganze 16 Parteien, an eng vun de 4 grénge Parteien, déi bei de Chamberwale vum 18. Juni 1989 ugetruede sinn.
Termoli
Termoli ass eng Stad an der Provënz Campobasso, an der Regioun Molise.
Ekologisten fir den Norden
Am Géigesaz zu GAP a GLEI krut si kee Sëtz an ass dono net méi ugetrueden. Ee vun hiren Haaptleit, de Marco Schank, huet bei de Walen duerno op der Lëscht vun der CSV kandidéiert an ass och spéiderhin an d'Chamber nogeréckelt. En aneren, de Camille Gira, ass 1993 Member vun deene Grénge ginn a gouf 1994 op hirer Lëscht an d'Chamber gewielt.
Termoli
D'Alstadt Borgo Vecchio läit op enger Landzong, déi an d'Mier erageet. Si gëtt vun engem Stauferkastell dominiéiert, dat spéider am aragoneseschen Stil ëmgebaut gouf. Kuckeswäert an der Alstad ass de romaneschen Doum mat senge ville figuralen Aarbechten. Termoli läit an der Wäibauregioun Abruzzen a Molise.
Nopeschgemengen
Campomarino, Guglionesi, Petacciato, Portocannone, San Giacomo degli Schiavoni.
Hauteville (Pas-de-Calais)
Hauteville ass eng franséisch Gemeng am Departement Pas-de-Calais an der Regioun Hauts-de-France.
The Day the Earth Caught Fire
The Day the Earth Caught Fire ass e brittesche Science-Fictionfilm vum Val Guest aus dem Joer 1961.
Ëm wat geet et am Film?
D'Äerd ass aus hirer Bunn geroden a beweegt sech ëmmer méi no bei d'Sonn. Op der Äerd gëtt et ëmmer méi waarm…
Organisation internationale de la francophonie
D'Organisation internationale de la francophonie (OIF) ass eng Institutioun där hir Memberen (d'Staaten oder Regierungen déi matmaachen) franséischsproocheg sinn (op d'mannst deelweis) a verschidde gemeinsam Wäerter hunn oder deelen, sou z. B. d'kulturell Diversitéit, de Fridden, d'demokratesch Gouvernance, de Schutz vun der Ëmwelt, asw.
Zur OIF gehéieren 80 Staaten oder Regierungen (57 Memberen an 23 Observateuren), d.h. méi wéi 900 Milliounen Awunner op de fënnef Kontinenter, déi zesumme 14% vun der Weltbevëlkerung ausmaachen.
D'OIF stäipt sech op fënnef Operateuren: an op eng berodend Versammlung, d'Assemblée parlementaire de la Francophonie (APF).
Stëftung Hëllef fir d'Natur
D'Stëftung Hëllef fir d'Natur, offiziell natur&ëmwelt Fondation Hëllef fir d'Natur, ass eng lëtzebuergesch Stëftung mat Aktivitéiten am Beräich vum Naturschutz. Et ass eng Stëftung ouni Gewënnzweck a si ass als Organisme d'utilité publique unerkannt. Si schafft zanter 2012 ënner engem gemeinsame Logo mat natur&ëmwelt zesummen.
Geschicht
D'Stëftung gouf 1982 gegrënnt a gouf bis 2012 vu véier Organisatioune gedroen: Natura, Lëtzebuerger Natur- a Vulleschutzliga, Société des naturalistes luxembourgeois an AAT - Garten- und Teichfreunde Luxemburgs. Zanter hirer Fusioun am Joer 2012 ginn déi zwou éischt Organisatiounen duerch natur&ëmwelt ersat.
D'Fondatioun huet hire Sëtz am Haus vun der Natur op der Kockelscheier, mat Ofleeër zu Hengescht, um Sennengerbierg (Biologesch Statioun - Naturzenter SIAS) an zu Schwéidsbeng (Zenter fir ekologesche Gaardebau Schwéidsbeng).
President vum Verwaltungsrot ass zënter 2015 de Patrick Losch, Direkter ass de Gilles Weber. D'Stëftung beschäftegt eng 25 Leit.
De Groussherzog Henri huet 2008 den Haut Patronage vun der Stëftung iwwerholl.
Zanter dem September 2010 trëtt d'Fondatioun zesumme mat dräi aneren Naturschutzorganisatiounen ënner dem Numm 'natur&ëmwelt' am Beräich Natur- an Ëmweltschutz op.
Tour de Vendée 1997
De '''26. Tour de Vendée''' gouf de 27. Abrëll 1997 gefuer. Et war déi néngt Kompetitioun vun der Coupe de France 1997 a se stoung um Kalenner vun der UCI an der Kategorie 1.3. Se gouf vum Est Jaan Kirsipuu gewonnen.
Stëftung Hëllef fir d'Natur
Ziler
Ziler vun der Stëftung sinn:
D'Haaptzil vun der Stëftung ass d'Kafe vun Terrainen déi als Naturreservater ugeluecht a geréiert ginn.
Enn 2009 war d'HFN Proprietär vu ronn 925 ha Terrainen. Dovu
Enn 2010 ass d'Stëftung Proprietär vun eppes iwwer 1.000 ha Land zu Lëtzebuerg an Ufank 2022 um 40. Anniversaire vun der Stëftung waren et der 1.650.
An der Moyenne huet d'Stëftung zanter hirer Grënnung all Joer eppes méi wéi 41 ha Terrain opkaaft.
Am Ganzen huet se dofir 4 Milliounen Euro investéiert. Den Ënnerhalt vun de Reservater huet bis 2008 ronn 2 Milliounen Euro kascht.
Heinrich Himmler
Den Heinrich Himmler, gebuer de 7. Oktober 1900 zu München a gestuerwen den 23. Mee 1945 zu Lüneburg, war en däitschen-NSDAP Politiker an ee vun de muechtvollste Leit am Drëtte Räich.
Hie war den ieweschte Chef vun der SS (Reichsführer-SS) an allen däitsche Policen (Chef der Deutschen Polizei), dorënner der Gestapo. Hien ass ee vun den Haaptverantwortleche vun der Liquidatioun vun der politescher Oppositioun am nationalsozialisteschen Däitschland an dem Terrorregime, deen an de besate Gebidder a Länner geherrscht huet. D'Konzentratiouns- a Vernichtungslager stoungen ënner senger direkter Autoritéit, an hie war ee vun den Haaptresponsabele fir d'Duerchféiere vun der "Endlösung".
Fir engem Geriicht z'entgoen, huet hie sech den 23. Mee 1945 a Gefaangenschaft d'Liewe geholl.
Den Himmler zu Lëtzebuerg
Den 8. September 1940 huet den Himmler Lëtzebuerg besicht, dat zanter dem 10. Mee 1940 vun Däitschland besat war. Hie koum vun enger Inspektiounsrees beim Sepp Dietrich senger SS Division Leibstandarte Adolf Hitler, déi dunn an der Feste Alvensleben zu Plappeville bei Metz stationéiert war. Op der Grenz, zu Munneref, gouf hie vum stellvertriedende Gauleiter Fritz Reckman an dem Tréierer Regierungspresident Heinrich Siekmeier begréisst.
No enger kuerzer Visite vum Thermalbad goung et weider an d'Stad wou hie mol gläich an d'Kasär um Hellege Geescht gefuer ass fir eng Formatioun vun der Fräiwëllege-Kompagnie ofzegoen.
Am Nomëtten dann huet de Gauleiter si nach e bëssen duerch d'Land kutschéiert. An hire flotte Luxmaschinne goung d'Rees iwwer Dikrech, Veianen an Iechternach op Tréier, heem an d'Räich.
De Paul Weber weess och nach vun enger Rumeur datt den Himmler géint den 9. September 1944 nach eng Kéier zu Lëtzebuerg opgedaucht wier.
Schorbach
Schorbach ass eng franséisch Gemeng am Museldepartement an der Regioun Grand Est.
Solange du lebst
Solange du lebst ass en däitsche Film vum Harald Reinl aus dem Joer 1955.
Jaworzno
Jaworzno ass eng kreesfräi Stad an der Woiwodschaft Śląskie am Süde vu Polen.
D'Stad huet 93.076 Awunner (Stand: 2016) an eng Fläch vun zirka 153 km².
Se gouf am Joer 1229 gegrënnt a krut 1901 d'Stadrechter.
Joe Hart
Den Charles Joseph John Hart, gebuer den 19. Abrëll 1987 zu Shrewsbury, ass en englesche Foussballspiller op der Golkipp-Positioun.
Hien huet seng Profiscarrière am Shrewsbury Town FC (2003–06) ugefaangen. Zanter 2006 spillt hie gewéinlech fir de Manchester City F.C..
Zanter dem Juni 2008 spillt den Hart och fir déi englesch Foussballnationalekipp. ,
Lëscht vun den nationale Monumenter an der Gemeng Suessem
Zolwer
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Martin Lamotte
De Martin Lamotte, gebuer den 2. Juni 1947 zu Paräis, ass e franséische Schauspiller, Filmregisseur an Dréibuchauteur.
Hie war vun 1973 bis 2020 an iwwer 100 Kinos- an TV-Filmer ze gesinn an hie krut Rollen a Filmer vu bekannte Regisseure wéi Bertrand Tavernier, Claude Zidi, Patrice Leconte, Claude Lelouch a Gérard Oury. Hien trëtt nieft senge Filmer awer och nach vill am Theater op.
Philippe Agostini
De Philippe Agostini, gebuer den 11. August 1910 zu Paräis an och do gestuerwen den 20. Oktober 2001, war e franséische Filmregisseur, Kameramann an Dréibuchauteur
De Philippe Agostini huet als Kameramann fir bedeitend Regisseure wéi Robert Bresson, Marcel Carné, Max Ophüls, Claude Autant-Lara, Jean Grémillon, Yves Allégret, Jules Dassin a Julien Duvivier geschafft. Vu senge Filmer als Regisseur bleift besonnesch Le dialogue des Carmélites aus dem Joer 1960 an Erënnerung
Hie war vun 1958 bis zu hirem Doud am Joer 2000 mat der Schauspillerin Odette Joyeux bestuet.
Hien ass de Papp vun de Kameramänner Yves Agostini a Claude Agostini.
Tour de Vendée 1995
De '''24. Tour de Vendée''' gouf den 23. Abrëll 1995 gefuer. Et war déi siwent Kompetitioun vun der Coupe de France 1995 a se stoung um Kalenner vun der UCI an der Kategorie 1.4. Se gouf vum Belsch Mario De Clercq gewonnen.
VSS Enterprise
D'VSS Enterprise war den éischte Raumfliger fir kommerzielle Gebrauch vun der Firma Virgin Galactic an dat éischt Raumgefier vun der SpaceShipTwo-Klass. Et baséiert op enger vergréisserter Versioun vum SpaceShipOne. D'VSS Enterprise sollt ufanks am Joer 2013 a Betrib goen, spéider gouf de Summer 2014 als Datum uginn. D'Flich sollte vum Spaceport America bei Upham am amerikanesche Bundesstaat New Mexico starten.
Den Numm vum Raumfliger ass en Hommage un d'USS Enterprise aus dem Star-Trek-Universum, woubäi VSS fir Virgin Space Ship steet.
Flich
Den éischte Fluch vun der VSS Enterprise war den 22. Mäerz 2010 zesumme mam Drofliger VMS Eve vun der White-Knight-Two-Klass bis op eng Héicht vu ronn 14.000 Meter.
Och ouni Ofkopplung vum Drofliger war den éischte bemannte Fluch vum Raumgefier de 15. Juli absolvéiert ginn. Den éischte fräie Fluch vun der VSS Enterprise war den 10. Oktober 2010, den éischte Fluch am Fiedermodus am Mee 2011. Den éischte Fluch mat Rakéitendreifwierk war am Abrëll 2013, dobäi gouf Mach 1,22 erreecht. Bei engem Accident gouf d'VSS Enterprise den 31. Oktober 2014 zerstéiert, an ee vun de béide Pilote koum ëm d'Liewen.
Verschiddenes
De Richard Branson, Chef vu Virgin Galactic, hat dem William Shatner, Duersteller vum Captain Kirk an der Televisiounsserie Raumschëff Enterprise eng fräi Participatioun beim éischten touristesche Fluch vun der VSS Enterprise ugebueden. De Shatner hat dat awer ofgeleent.
Ofstuerz
Der VSS Enterprise hiren eenzege Raumfliger vun der SpaceShipTwo-Klass war bei engem Testfluch den 31. Oktober 2014 ofgestierzt. De Kopilot Michael Alsbury war bei deem Accident gestuerwen, wärend sech de Pilot Peter Siebold mam Schleidersëtz rette konnt.
Haute-Avesnes
Haute-Avesnes ass eng franséisch Gemeng am Departement Pas-de-Calais an der Regioun Hauts-de-France.
André Dziezuk
Den André Dziezuk, gebuer 1966 zu Diddenuewen, ass e franséische Museker a Filmmusek-Komponist.
Wierk
No sengem Studium um Metzer Conservatoire huet hien e Capes a Musikologie gemaach, a war duerno eng 20 Joer Museksprof. No der klassescher Musek huet hie sech virun allem fir den Jazz begeeschtert. Zesumme mam Marc Mergen huet hien 1994 d'Band Lingo gegrënnt.
Éischter duerch Zoufall gouf de Frédéric Fonteyne op si opmierksam an huet s'engagéiert, d'Musek fir säi Film Une liaison pornographique ze schreiwen. Dono hu si d'BO fir der Beryl Koltz hire Kuerzfilm Starfly geschriwwen, deen um Festival international du court-métrage de Clermont-Ferrand de Präis fir déi bescht Musek krut.
Zënterhier schreift den André Dziezuk, ufanks zum Deel zesumme mam Marc Mergen, d'Musek vun enger ganzer Rëtsch Filmer, vun deenen déi meescht zu Lëtzebuerg koproduzéiert goufen.
2012 gouf hie mam Lëtzebuerger Filmpräis fir déi bescht kënschtleresch Realisatioun (ex aequo mam Maisy Hausemer a Paul Scheuer) ausgezeechent.
Roppeviller
Roppeviller ass eng franséisch Gemeng am Museldepartement an der Regioun Grand Est.
André Dziezuk
Wierk
Bei der 7. Editioun vum Lëtzebuerger Filmpräis war hien an der Kategorie "Bescht kënschtleresch Kontributioun" gläich véier Mol nominéiert, an dat fir seng Musek fir d'Filmer Eng nei Zäit, Oorlogsgeheimen, Black Harvest a Colonia.
2021, beim 9. Lëtzebuerger Filmpräis, krut hien de Präis fir déi bescht Musek fir Tel Aviv on Fire.
François Neu
De François ("Franz") Neu, gebuer den 18. Mäerz 1883 op der Reilander Millen, a gestuerwen den 13. Oktober 1954 an der Stad Lëtzebuerg, war e lëtzebuergesche Eisebunner, Gewerkschaftler a Politiker.
No der Première am Iechternacher Kolléisch ass hie bei d'Eisebunn schaffe gaangen, wou hie sech gewerkschaftlech engagéiert huet an 1920 Member vum Landesverband gouf.
Et gëtt gesot, hien hätt heemlech d'Klara Zetkin op Lëtzebuerg bruecht, fir datt si um Kongress vun der Sozialistescher Partei, den 1. an 2. Januar 1921, eng Ried hale konnt.
1925 gouf hien eng éischt Kéier bei de Wale vum 1. Mäerz am Walbezierk Zentrum an d'Chamber gewielt, a bei deene vun 1931, vun 1937, vun 1945 an deene vun 1948 erëmgewielt.
1928 gouf hien an de Stater Gemengerot gewielt, wou hie bis 1951 Conseiller blouf. 1945-46 war hien do Schäffen.
Rue d'Anvers (Stad Lëtzebuerg)
D'Antwerpenerstrooss (offiziell: Rue d'Anvers) ass eng Strooss am Garer Quartier vun der Stad Lëtzebuerg. Se verleeft vun der Neier Avenue südlech laanscht d'Paräisser Plaz an dann a südwestlecher Richtung bis bei de Boulevard de la Pétrusse; vun do aus verleeft se an engem „S“ bis op d'Kräizung Rue de la Semois mat der Rue de la Vallée.
Geschicht
Am Ufank vum 20. Joerhonnert huet d'Strooss nach „Rue de Feldgen“ geheescht,.
NGC 3921
Den NGC 3921 ass eng Spiralgalaxis vum Typ S0-a am Stärebild Ursa Major. Si gouf am Joer 1789 vum Wilhelm Herschel entdeckt.
Euro Space Center
Den Euro Space Center ass e wëssenschaftleche Musée a Konferenzzentrum zu Transinne bei Redu an der Belsch dee sech mat der Raumfaart befaasst.
Geschicht
1968 gouf vun der ESA (European Space Agency) en Zentrum fir Satellitteverfollgung zu Redu opgeriicht. Deen deemolege Buergermeeschter Magin hat 1972 eng grouss Ausstellung zum Theema Weltraum zu Redu organiséiert. D'Rakéit Europa 2, déi haut virum Euro Space Center ausgestallt ass, gouf vu Le Havre op den Euro Space Center bruecht.
D'Entscheedung, e Space Camp opzeriichten, gouf vum Jacques Planchard, dem Gouverneur vun der Provënz Lëtzebuerg, essentiell beaflosst, sou datt et zu Huntsville (Alabama) zu Gespréicher tëscht der USSCF an der Intercommunale d'équipements économiques de la Province de Luxembourg koum. Am September 1990 gouf de Grondstee fir den Euro Space Center geluecht, dee schonn am Juni 1991 offiziell ageweit an opgemaach konnt ginn. Am Mäerz 1994 gouf ënner dem Virsëtz vum belschen Astronaut Dirk Frimout d'Euro Space Society gegrënnt. De belsche Ministère fir Bildung erkennt zanter September 1995 déi pedagogesch Programmer vum Euro Space Center un. Am Juni 2000 krut den Euro Space Center den Erliefnesrondgank "A Space Odyssey". Zanterhir gouf eng modern Solar-Fassad an eng nei Zoufaartstrooss gebaut.
Anémone (Schauspillerin)
D'Anémone, gebuer als Anne Madeleine Louise Bourguignon den 9. August 1950 zu Paräis, a gestuerwen den 30. Abrëll 2019 zu Poitiers, war eng franséisch Schauspillerin.